
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/24-02/
Ur.br: 2196-8-01/02-24-01
Bogdanovci, 30. prosinca 2024. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 47. sjednice općinskog vijeća koja je održana 30.12.2024. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Andrija Krizmanić, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik, Mario Pavlović

ODSUTNI VIJEĆNICI:  Zvonimir Mudri

NAZOČNE SLUŽBENE OSOBE:
Darko Ruskaj, Maja Župan, Marko Barun, Ana Marić, Jaroslav Međeši, Saša Holik


GOSTI:  Ahnetka Ivan, Ivan Božić 


Predsjednica općinskog vijeća pozdravila je sve prisutne, te je predložila sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog Izmjene I dopune proračuna Općine Bogdanovci za 2024. godinu
3. Prijedlog izmjena I dopuna Programa utroška sredstava šumskog doprinosa za 2024. godinu
4. Prijedlog Izmjena I dopuna Programa građenja komunalne infrastrukture na području Općine     
Bogdanovci u 2024. godini
5. Prijedlog Izmjena I dopuna Programa održavanja komunalne infrastrukture na području Općine     
Bogdanovci u 2024. godini
6. Prijedlog Programa korištenja sredstava ostvarenih od prodaje, zakupa i   
dugogodišnjeg zakupa poljoprivrednog zemljišta u vlasništvu Republike Hrvatske za 2024. g
7. Prijedlog Izmjena I dopuna programa socijalne skrbi za 2024. godinu      
8. Prijedlog Odluke izmjenama I dopunama odluke o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Bogdanovci za 2024. godinu   
9. Izmjene I dopune Programa javnih potreba u sportu Općine Bogdanovci za 2024. godinu
10. Prijedlog Programa utroška sredstava naknade za zadržavanje nezakonito
              izgrađenih zgrada u prostoru na području Općine Bogdanovci u 2024. godini
11. Različito

Dnevni red usvojen je JEDNOGLASNO.

Točka 1.
Predsjednica općinskog vijeća dala je zapisnik sa 46. sjednice Općinskog vijeća na raspravu, kako nije bilo primjedbi, predsjednica vijeća daje zapisnik na glasanje, te je isti usvojen JEDNOGLASNO.

Točka 2.
Predsjednica vijeća prepušta riječ gosp. Barunu i gđi. Marić kao izvjestiteljima po ovoj točki.
Gosp. Barun pozdravlja nazočne, te je detaljno pojasnio Izmjene i dopune Proračuna za 2024. godinu i to kako slijedi: 
Novi plan prihoda iznosi 1.744.720,00 eura, te novi plan rashoda 1.650.435,00 eura, što čini razliku, tj. višak prihoda u iznosu od 94.285,00 eura. Proračun treba biti uravnotežen planiranjem bilančne pozicije na računu 9 (vlastiti izvori).
Nadalje, detaljno je pojasnio veća odstupanja od plana i to kako slijedi:
Povećanje prihoda ostvarili smo na tekućim pomoćima iz državno proračuna i to sa 17.500,00 eura na 50.000,00 eura, na tekućim pomoćima iz županijskog proračuna i to sa 13.500,00 eura na 42.000,00 eura, zatim na kapitalnim pomoćima iz državnog proračuna i to sa 80.000,00 eura, na 200.000,00 eura, to se odnosi na sredstva odobrena za realizaciju kapitalnih projekata. Prihod od tekućih pomoći Fonda za zaštitu okoliša nisu realizirana iz razloga što je projekt sanacije divlje deponije „Šarviz“ završena krajem ovog mjeseca, a sredstva ćemo dobiti od Fonda tek u idućoj godini. Isto tako projekt nabave kanti za prikupljanje mješovitog otpada je u tijeku provedbe postupka javne nabave, te će također i ova sredstva biti uplaćena u 2025. godini. Ostale nespomenute naknade i pristojbe povećane su za 140.000,00 eura zbog novog prihoda od rudne rente. Također su povećani i prihodi od prodaje poljoprivrednog zemljišta iz razloga jer su pojedini poljoprivrednici isplatili svoje ugovore u cijelosti, te je dosta dužnika isplatilo svoje dugovanje. 
Što se tiče rashoda skupine konta plaća i ostalih troškova koje vežu plaće povećane su sukladno donesenim odlukama vijeća i povećanjima državne osnovice. Što se tiče troška božićnice, dara za dijete i regresa za projekt Zaželi, stavke nismo imali u planu, međutim uspjeli smo iz projekta naći sredstva za isplatu navedenog, te smo trošak sada regulirali ovim izmjenama i dopunama, kao i trošak regresa za djelatnike JUO, koji su počeli raditi u ovoj godini, te im nije bilo moguće isplatiti neoporezive nagrade, stoga smo na ovaj način napravili isplatu, kako ne bi radili razliku između djelatnika. Stavka električna energija – javna rasvjeta smanjena je za 25.000,00 eura, ovdje se vidi učinak nove LED rasvjete. Načelnik je također detaljno pojasnio stavke sitnog inventara, tekuće i investicijsko održavanje građevinskih objekata, održavanje prijevoznih sredstava, ostale komunalne usluge, ostale intelektualne usluge, reprezentacija, ostale naknade iz proračuna u novcu, tekuće donacije LAG-u i FLAG-u, kao i cijelu skupinu konta 4 – projektna ulaganja. 
Načelnik želi naglasiti kako su s današnjim danom isplaćeni svi realizirani projekti, kao i većina računa, a trenutno stanje glavnog računa iznosi 95.000,00 eura.
Također želi pohvaliti računovođu, gđu. Anu Marić što je uspjela sve ovo pripremiti, s obzirom da smo radili po novom programu, što iziskuje mnogo posla i vremena. 
Nakon iscrpnog izlaganja načelnika, predsjednica vijeća daje ovu točku na raspravu. 
Gosp. Pavlović postavlja upit što bi se dogodilo da poljoprivrednici nisu isplatili cjelokupne ugovore, da li bi općina bila u minusu, na što načelnik odgovara da se ne slaže s tim, da je uz prihode od prodaje poljoprivrednog zemljišta općina imali i drugih prihoda, kao što su rudna renta, fiskalno izravnanje itd.
Gđa. Savić Bajac postavlja upit koliko trenutno ima neplaćenih obaveza, na što gđa. Marić odgovara kako si svi realizirani projekti isplaćeni u cijelosti, kao i svi redoviti mjesečni i režijski troškovi, ima neplaćenih računa ali ništa značajno, ali za točnije informacije bi trebala ažurirati tablicu dobavljača. 
Nakon kratke rasprave, predsjednica vijeća daje Izmjene i dopune Proračuna za 2024. godine na glasanje, te su iste usvojene sa 6 glasova ZA i 3 glasa PROTIV.


Predsjednica vijeća navodi kako su programi od točke 3. do točke 10. usklađeni s Izmjenama i dopunama Proračuna za 2024. godinu te ih ne treba puno dodatno pojašnjavati, te prepušta pojašnjavanje načelniku.


Točka 3.
Izmjenama i dopunama Programa utroška sredstava od šumskog doprinosa za 2024. utvrđeno je kako nije bilo uplaćenog iznosa sredstava šumskog doprinosa za ovu godinu, pojašnjava gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 4.
Gosp. Barun pojašnjava kako je Odlukom o izmjenama i dopunama programa građenja komunalne infrastrukture donesen novi plan te sada iznosi 392.000,00 EUR, a sufinancirati će se iz sljedećih izvora: kapitalne pomoći iz državnog proračuna, te ostali prihodi i primici.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 5.
Izmjene i dopune Program održavanja komunalne infrastrukture za 2024. godinu planirane su u ukupnom iznosu od 190.800,00 eura, a odnose se na održavanje javne rasvjete, održavanje i čišćenje javnih površina, održavanje nerazvrstanih cesta, uređenje kanalske mreže, deratizacije i dezinsekcije, te veterinarsko-higijeničarski usluga, navodi gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 6.
Gosp. Barun navodi kako Odluka o izmjenama i dopunama  Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH na području Općine Bogdanovci iznosi 218.236,63 EUR, a sastoji se od prihoda od koncesije u iznosu od 20.000,00 EUR, prihoda od zakupa u iznosu od 34.000,00 EUR, prihoda od prodaje u iznosu od 100.000,00 EUR, te viška prihoda prenesenih iz prošle godine u iznosu od 64.236,63 EUR
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 7.
Što se tiče Odluke o izmjenama i dopunama Programa socijalne skrbi za 2024. godinu isti je usklađen sa izmjenama i dopunama Proračun za 2024. godinu, pa tako isti obuhvaća pripomoć za podmirenje troškova stanovanja i ogrijeva, jednokratne novčane pomoći socijalno ugroženim osobama, rodiljne naknade, stipendije za redovne studente, sufinanciranje prijevoza učenika srednjih škola, božićnice za umirovljenike, sufinanciranje priključaka i sl., a ukupan plan Programa sukladno izmjenama Proračuna sada iznosi 71.200,00 eura, pojasnio je gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 8.
Gosp. Barun pojašnjava kako smo morali donijeti  odluku o izmjenama i dopunama Odluke o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Bogdanovci za 2024. godine iz razloga jer se jedan vijećnik odrekao svoje naknade, te jer je bivša računovodstvena referentica u 2023. za vijećnika Pavlovića uplatila dupla sredstva, stoga u ovoj godini navedeni vijećnik nije imao uplate. 
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 9.
Izmjene i dopune Programa javnih potreba u sportu za 2024. godinu usklađene je sa usvojenim izmjenama i dopunama  proračuna za 2024. godinu, ukupno planirana sredstva iznose 51.200,00 eura, a odnose se na nogomet, ribolov, lov i stolni tenis. 
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 10.
Izmjenama i dopunama Programa utroška sredstava naknade za zadržavanje nezakonito izgrađenih zgrada u prostoru za 2024. godinu planirana su u iznosu od 400,00 EUR, a sredstva se planiraju utrošiti na adaptaciju i obnovu zgrade MO i Doma kulture u Petrovcima, navodi gosp. Barun.
Predsjednica vijeća daje ovu točku na raspravu. Kako nije bilo rasprave po ovoj točki, istu daje na glasanje, te se točka usvaja sa 6 glasova ZA i 3 glasa PROTIV.

Točka 11.
RAZNO
Predsjednica vijeća prepušta riječ načelniku kako bi nas izvijestio o novostima od zadnje sjednice općinskog vijeća.
Izvješće načelnika:

· Stigla je građevinska dozvola prema investitoru Vodovodu grada Vukovara vezano za kanalizacijsku mrežu u Bogdanovcima, Ulica Bana Josipa Jelačića, Josipa Kozarca, Marina Držića, Matije Gupca.
· U Petrovcima smo imali zbog suhih stabala veliki problema gdje je dosta drva srušeno na prometnicu, stoga sam donio odluku o rušenju svih stabala između ulice Matije Gupca što je riješeno u kratkom vremenu, a za glavnu ulicu i ostale ulicu potrebna je korpa koju ćemo rješavati u što kraćem vremenu kako bi osigurali prvenstveno mještane, zatim stambene objekte i prometnice. 
· Raspisali smo javni poziv za Božićnice za umirovljenike. Promijenjeni su iznosu. U prošloj godini smo prvi puta imali Božićnice i išli smo u skladu sa svojim mogućnostima kako bi naši mještani dobili. U ovoj godini smatramo da je povećanje koje smo povećali opravdano u skladu sa financijskim mogućnostima. Dakle, povećane su Božićnice duplo te ujedno je podignut iznos visine najveće mirovine. Do 150 EUR dobit će 80 EUR, od 150,01 do 330,00 dobit će 60,00 EUR, a od 330,01 do 550,00 dobit će 40,00 EUR. Ukupno je podijeljeno 243 božićnice u ukupnom iznosu od 12.140,00 EUR.
· Božićni paketići za djecu od Općine Bogdanovci podijeljeno je svoj djeci do 8 razreda s time da za više od 30 paketa djeca nisu došla niti nakon podijele. 
· Odobren nam je još jedan projekt koji smo prijavili pod nazivom "Izrada izmjene i dopune prostornog plana uređenja Općine Bogdanovci" u iznosu od 30.000,00 EUR. 
· Ujedno su nam odobrena dodatna sredstva sufinanciranje u iznosu od 3.600,00 EUR od ministarstva regionalnog razvoja radi se od projektu za infrastrukturu nacionalnih manjina gdje smo napravili stolice i pozornicu u Domu kulture Petrovci.
· Također bi htio naglasiti da trenutno na glavnom računu imamo 95.000,00 eura, te da su svi završeni projekti isplaćeni, kao i tekuće mjesečne režije.
· Danas smo dobili novu informaciju vezano za ITU mehanizam kojim smo planirali rekonstrukciju Sokolane u Petrovcima, da je donesen novi postotak financiranja projekta i to 85 % preko ITU mehanizma, te 15 % općina. Do sada je bilo govora da će se svih 100 % iznosa financirati putem ITU mehanizma. 

Gosp. Pavlović postavlja upit vezano za natječaj za zakup poljoprivrednog zemljišta u vlasništvu RH na području Općine Bogdanovci, da li se što radilo po tom pitanju?! Gđa. Savić Bajac odgovara kako je razgovarala sa gosp. Barbarićem, te da su se dogovorili da će napraviti sastanak povjerenstva zajedno sa odborom za poljoprivredu nakon 06.01.2025. godine, te da će donijeti odluku što i kako dalje po pitanju Natječaja. 

Gosp. Ruskaj navodi kako je na prošlom vijeću bila primjedba da akti vezani za Plan djelovanja CZ nisu ažurirani, da su podaci zastarjeli, stoga samo želi napomenuti kako smo iste akte poslali na nadzor, te smo dobili odgovor da su akti sukladni zakonu.

Isto tako, vezano za prošlu sjednicu, za točku na kojoj se donosio prolongat okvirnog kredita (dopušteno prekoračenje) po glavnom računu, gosp. Pavlović rekao je kako su djelatnice plakale, te da načelnik nije bio nazočan na sjednici kada se glasalo za istu točku u 2023. godini, želi reći da smo provjerili zapisnik s navedene sjednice, te da u zapisniku stoji da se točka usvojila bez rasprave, JEDNOGLASNO. Isto tako želi naglasiti da je načelnik bio nazočan na navedenoj sjednici, što također stoji u zapisniku.

Pročelnik bi za kraj još želio podsjetiti na KODEKS ponašanja članova Općinskog vijeća Općine Bogdanovci, donesen 24.04.2023. godine, točnije na čl. 5. koji glas: 
„Općinski vijećnici trebaju biti uljudni, dostojanstveni i profesionalni kako u svojim odnosima s građanima i medijima, tako i u svojim odnosima s ostalim dužnosnicima, službenicima i namještenicima, a pri korištenju bilo kojeg sredstva komunikacije, uključujući i komunikaciju na društvenim mrežama, čuvati osobni ugled i ugled Općinskog vijeća, te vlastitim primjerom poticati druge članove Općinskog vijeća na kvalitetno i učinkovito obavljanje zadataka, dobre međuljudske odnose, kolegijalnost i suradnju, kao i odgovoran odnos prema građanima (Načelo uzornosti).“

Završeno u 20:38 sati.

Zapisničar						Predsjednica općinskog vijeća
Maja Župan						Anamarija Savić Bajac

